Document ID: 31997R1132

NEUVOSTON ASETUS (EY) N:o 1132/97,
annettu 17 päivänä kesäkuuta 1997,
Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1997 annetun asetuksen (EY) N:o 393/97 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (EY) N:o 393/97 (2) säädetään Färsaarten lipun alla purjehtiviin aluksiin vuonna 1997 sovellettavista tietyistä kalavarojen säilyttämis- ja hoitotoimenpiteistä,
yhteisö, Färsaaret, Islanti, Norja ja Venäjän federaatio neuvottelivat keskenään ja päätyivät 14 päivänä joulukuuta 1996 suosittamaan maidensa viranomaisille järjestelyä sillin norjalaisen kevätkutuisen kannan (Atlantin-Skandinavian silli) hoitamiseksi ja jakamiseksi vuonna 1997,
tämän järjestelyn mukaisesti yhteisö ja Färsaaret sopivat toisesta, vastavuoroisesta pääsyä koskevasta järjestelystä, jonka mukaan Färsaaret voi pyytää 12 500 tonnia osuudestaan yhteisön kalastusvesillä linjan 62° pohjoista leveyttä pohjoispuolella,
yhteisö ja Färsaaret kävivät myös lisäneuvotteluja tämän kalastuksen toteuttamisesta ja erityisesti lisenssien myöntämisen edellytyksistä, ja
nyt on tarpeen panna nämä järjestelyt täytäntöön niiltä osin kuin ne koskevat Färsaarten lipun alla purjehtivien alusten pääsyä yhteisön kalastusvesille, ja muuttaa asetus (EY) N:o 393/97 sen mukaisesti,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 393/97 seuraavasti:
1. Lisätään 3 artiklan 2 kohtaan alakohta seuraavasti:
"g) 21 sillin kalastuksen osalta ICES-alueella IIa (linjan 62° pohjoista leveyttä pohjoispuolella). Pyyntöjä, jotka koskevat lisenssien ja erityiskalastuslupien korvaamista lisenssien enimmäismäärän rajoissa, voi tehdä milloin tahansa, ja ne on käsiteltävä nopeasti."
2. Lisätään liitteessä I olevaan 1 kohtaan tämän asetuksen liitteessä oleva taulukko.
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 17 päivänä kesäkuuta 1997.

Labels: 8
18
6